सोनगिर

सोनगिर (Songir) भारत के महाराष्ट्र राज्य के धुले ज़िले में स्थित एक गाँव है। राष्ट्रीय राजमार्ग ५२ यहाँ से गुज़रता है।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458

 सोनगिर दुर्ग 
गाँव के पास स्थित पहाड़ के ऊपर ३० मीटर चौड़ी पट्टी पर सोनगिर दुर्ग है। पहाड़ी के तल से किले तक २० मिनट की पैदल चढ़ाई है। किले में एक गहरा कुँआ है। दुर्ग का अधिकांश भाग खंडहर स्थिति में है, लेकिन मुख्यद्वार अभी खड़ा है। १३७० ईसवी काल से यह फारूकी सुल्त्तानों के कब्ज़े में था। इसके बाद यह पहले मुग़लों, फिर मराठाओं, और सन् १८१८ से ब्रिटिश के कब्ज़े में रहा। ऐतिहासिक रूप से बुरहानपुर से सूरत के बीच के व्यापारिक मार्ग पर इस किले का नियंत्रण था।

 मंदिर 
सोनगिर का धार्मिक महत्व है और यहाँ सोमेश्वर, गुरु गोविंद महाराज, जैन मंदिर और बालाजी रथ जैसे कई मंदिर हैं। बालाजी रथ सोनगिर की मुख्य गली में है, जिसे "रथ गली" कहा जाता है।

 बर्तन 
सोनगिर काँसे के बर्तनों के लिए प्रसिद्ध है।

 इन्हें भी देखें 
 धुले ज़िला

 सन्दर्भ 

श्रेणी:धुले ज़िला
श्रेणी:महाराष्ट्र के गाँव
श्रेणी:धुले ज़िले के गाँव